arnastofnun/IGC-2024 huggingface dataset:
S-58/2008

Mál þetta, sem dómtekið var 3. júní sl., er höfðað með ákæru lögreglustjórans á Seyðisfirði, útgefinni 28. maí 2008, á hendur P-x-x M-x-x, kt. 000000-0000, áður að Norðurtúni 29, Fljótsdalshéraði, en nú á Seyðisfirði:

“I.

fyrir þjófnað, með því að hafa á tímabilinu 12. júní 2006 til 17. apríl 2008 stolið frá vinnuveitanda sínum, Íslenskum aðalverktökum hf. (ÍAV), kt. 000000-0000 og póstlagt með póstsendingu, frá Egilsstöðum til Póllands, dagsettri þriðjudaginn 15. apríl 2008 eftirtöldum verkfærum og vinnufatnaði;

1. stk. kuldagalla merktum ÍAV, 1. stk. smíðavesti merkt ÍAV, 1. stk. flíspeysu merktri ÍAV, 24. stk. vinnuvettlingar, 1. stk. slípirokkur af gerðinni Bosch merktum ÍAV með límbandi, 1. stk. smíðabelti, 1. stk. kíttisbyssu, 1. stk. sveigjanleg boraframlenging, 1. stk. hnífur, 1. stk. byssa á loftslöngu, 2. stk. dúkahnífar ásamt blöðum, 1. stk. tommustokkur, 1. stk. Bacho vinkill, 2. stk. smellulásar, 11. stk. notuð garðslöngutengi, 2. stk. límbandsrúllur, 2. stk. tússpennar, 10. stk. Zebra borar, 4. stk. rafhlöður, 12. stk. skrúfbitar, 7. stk. skrúfbitahaldarar, 13. stk. tréblýantar merktir Húsasmiðjan, 10. stk. járnsagarblöð.

II.

fyrir þjófnað, með því að hafa á tímabilinu 12. júní 2006 til 17. apríl 2008 stolið frá vinnuveitanda sínum, Íslenskum aðalverktökum hf. (ÍAV), kt. 000000-0000 eftirfarandi verkfærum sem fundust við húsleit á heimili ákærða að Norðurtúni, Fljótsdalshéraði 29 þann 17. apríl 2008;

22. stk. vinnuhanskar, 2. stk. Boden Design hurðahúnasett, 4. stk. hraðtengi fyrir garðslöngu, 1. stk. einangrunarhnífur, 1. stk. dósabor.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.”

Um málavaxtalýsingu er skírskotað til ákæru.

Ákærði játaði brot sín skýlaust fyrir dóminum eins og þeim er lýst í ákæru. Þykir með játningu ákærða, sem á sér stoð í gögnum málsins, sannað að ákærði hafi gerst sekur um þá háttsemi sem ákært er fyrir og eru brot hans rétt heimfærð til refsiákvæða í ákærunni.

Ákærði hefur ekki áður gerst brotlegur svo kunnugt sé.

Við ákvörðun refsingar er litið til þess að ákærði hefur játað brot sín greiðlega Þykir refsing hans hæfilega ákveðin fangelsi í 30 daga. Þar sem ákærði hefur ekki áður sætt refsingu þykir rétt að fresta fullnustu refsingar hans og ákveða að hún falli niður að liðnum 2 árum frá uppkvaðningu dómsins haldi ákærði almennt skilorð.

Enginn sakarkostnaður hefur fallið til í málinu, en kostnaður vegna túlks telst ekki til sakarskostnaðar.

Dóm þennan kveður upp R-kvk-nf B-kvk-nf dómstjóri.

Dómsorð:

Ákærði, P-x-x M-x-x, sæti fangelsi í 30 daga, en fullnustu refsingarinnar er frestað og skal hún falla niður að liðnum 2 árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

R-kvk-nf B-kvk-nf
S-64/2008

Mál þetta, sem dómtekið var 23. júní sl., er höfðað með ákæru lögreglustjórans á Seyðisfirði, útgefinni 5. júní 2008, á hendur A-kk-þgf S-kk-þgf B-kk-þgf, kt. 1000000-0000, til heimilis að Daltúni 32, Kópvogi, “fyrir nytjastuld á Vopnafirði, með því að hafa, fimmtudaginn 12. júlí 2007, í heimildarleysi, ekið bifreiðinni ..., í eigu X, kt. 000000-0000, frá ..., Vopnafirði, um götur bæjarins uns akstri lauk við ...., Vopnafirði.

Telst þetta varða við 1. mgr. 259. gr. almennra hegningarlaga nr. 19/1940, sbr. breytingarlög.

Þess er krafist að ákærði verði dæmdur til refsingar.”

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot hans rétt heimfært til refsiákvæða í ákærunni.

Ákærði, sem er fæddur 1984, á að baki talsverðan sakarferil. Hinn 24. janúar 2003 var ákærði dæmdur í 4 mánaða skilorðsbundið fangelsi fyrir rán og líkamsárás. Á árinu 2004 gekkst ákærði tvívegis undir greiðslu lögreglustjórasektar, annars vegar fyrir hraðakstur og hins vegar fyrir fíkniefnalagabrot. Jafnframt var ákærði sviptur ökurétti. Hinn 4. október 2004 var ákærði dæmdur til greiðslu sektar og sviptur ökurétti vegna ölvunar- og sviptingaraksturs og hinn 10. desember sama ár var ákærði dæmdur í 5 mánaða fangelsi, skilorðsbundið í 3 ár, fyrir þjófnað. Með þeim dómi var dæmd upp fangelsisrefsing samkvæmt dómi frá 24. janúar 2003. Hinn 22. nóvember 2005 var ákærði sakfelldur fyrir þjófnað, en ekki gerð sérstök refsing. Hinn 18. september 2006 var ákærði dæmdur í 5 mánaða óskilorðsbundið fangelsi fyrir nytjastuld og ölvunar- og sviptingarakstur. Jafnframt var ákærði dæmdur til greiðslu sektar og sviptur ökurétti. Refsing samkvæmt dómi frá 10. desember 2004 var dæmd með. Hinn 27. september 2006 var ákærði dæmdur til greiðslu sektar fyrir ölvunar-og sviptingarakstur og önnur minni umferðarlagabrot og jafnframt sviptur ökurétti. Loks var ákærði hinn 5. desember 2006 dæmdur til greiðslu sektar fyrir brot gegn 1. mgr. 5. gr. og 1. mgr. 48. gr. umferðarlaga og sviptur ökurétti.

Við ákvörðun refsingar er höfð hliðsjón af því að ákærði hefur játað brot sitt. Einnig er litið til þess að ekki verður af gögnum málsins ráðið að ákærði hafi valdið tjóni með broti sínu. Á hinn bóginn er höfð hliðsjón af því að um ítrekað brot gegn 1. mgr. 259. gr. almennra hegningarlaga er að ræða. Með vísan til þess þykir refsing ákærða hæfilega ákveðin fangelsi í 45 daga. Með hliðsjón af sakarferli ákærða þykir ekki fært að skilorðsbinda refsinguna.

Í málinu hefur ekki verið lagt fram yfirlit um sakarkostnað og dæmist hann því ekki, að öðru leyti en því að ákærða er gert að greiða verjanda sínum á rannsóknarstigi, H-kk-þgf B-kk-þgf hdl., þóknun að fjárhæð 43.077 krónur að meðtöldum virðisaukaskatti.

Dóm þennan kveður upp R-kvk-nf B-kvk-nf dómstjóri.

Dómsorð:

Ákærði, A-kk-nf S-kk-nf B-kk-nf, sæti fangelsi í 45 daga.

Ákærði greiði þóknun verjanda síns á rannsóknarstigi, H-kk-ef B-kk-ef hdl., að fjárhæð 43.077 krónur.

R-kvk-nf B-kvk-nf
S-375/2007

Mál þetta, sem þingfest var og dómtekið 9. janúar sl., er höfðað af lögreglustjóranum á Blönduósi með ákæru dagsettri 21. nóvember 2007 á hendur E-kk-þgf A-kk-þgf B-kk-þgf, fæddum 18. febrúar 1968, til heimilis að Keflavíkurgötu 21, Hellissandi, ,,fyrir brot gegn siglingalögum og lögum um heimild fyrir ríkisstjórnina til þess að staðfesta fyrir Íslands hönd samþykkt um alþjóðareglur til að koma í veg fyrir árekstra á sjá frá 1972:

Með því að hafa aðfaranótt þriðjudagsins 22. ágúst 2006 um kl. 01:45, í starfi sínu sem skipstjóri fiskibátsins Guðbjarts SH-45, sk.nr. 2574, með yfirsjónum og vanrækslu við stjórn bátsins, orðið valdur að því að báturinn sigldi í veg fyrir björgunarskipið Húnabjörgu, sk.nr. 2637, um 5 mílur norður af Skagaströnd, með þeim afleiðingum að árekstur varð og gat kom á stjórnborðshlið Guðbjarts SH-45 og skemmdir urðu á bakborðsbógi Húnabjargarinnar.

Telst þetta varða við 1. mgr. 7. gr., sbr. 1. mgr. 238. gr. siglingalaga nr. 34/1985 og 8. og 14. gr. alþjóðareglna til að koma í veg fyrir árekstra á sjó, 1972, með breytingum, sbr. 2. og 4. gr. laga nr. 7/1975, sbr. Lög nr. 10/2006, um heimild fyrir ríkisstjórnina til þess að staðfesta fyrir Íslands hönd samþykkt um alþjóðareglur til að koma í veg fyrir árekstra á sjó, 1972.

Þess er krafist að ákærði verði dæmdur til refsingar.”

II

Ákærði sótti þing þegar málið var þingfest þann 9. janúar sl. og játaði skýlaust háttsemi þá sem honum er í ákæru gefin að sök. Með játningu ákærða sem er í samræmi við önnur gögn málsins telst sekt ákærða fyllilega sönnuð en háttsemi hans er réttilega færð til refsiákvæða í ákæru. Áður en málið var tekið til dóms tjáði ákærði sig um atvikið. Sækjandi reifaði að því loknu sjónarmið sín varðandi refsingu og taldi rétt að gera ákærða sektarrefsingu.

Ákærði hefur einu sinni áður sætt refsingu, í ágúst 2001 gekkst hann undir greiðslu sektar vegna brots gegn 1. mgr. 238. gr. siglingal. nr. 34/1985. Refsing ákærða, þykir hæfilega ákveðin 100.000 króna sekt til ríkissjóðs en átta daga fangelsi komi í stað sektarinnar verði hún ekki greidd innan fjögurra vikna.

Með hliðsjón af niðurstöðu málsins ber að dæma ákærða til greiðslu alls sakarkostnaðar sem nemur samkvæmt yfirliti rannsóknara 5.560 krónum en engin sakarkostnaður hlaust af meðferð málsins fyrir dóminum. Af hálfu ákæruvaldsins sótti málið B-kk-nf H-kk-nf fulltrúi lögreglustjórans á Blönduósi.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði, E-kk-nf A-kk-nf B-kk-nf, greiði 100.000 krónur í sekt til ríkissjóðs en átta daga fangelsi komi í stað sektarinnar verði hún ekki greidd innan fjögurra vikna.

Ákærði greiði sakarkostnað að fjárhæð 5.560 krónur.

H-kk-nf H-kk-nf
S-132/2008

Mál þetta, sem dómtekið var 30. september, er höfðað með ákæru sýslumannsins á Akureyri, útgefinni 2. maí 2008, á hendur [A], og X,

„fyrir tilraun til þjófnaðar, með því að hafa miðvikudagskvöldið 27. febrúar 2008 farið í þjófnaðarskyni inn í vinnuskúr í eigu Trésmíðaverkstæðis Sveins Heiðars sem staðsettur er við starfsstöð fyrirtækisins í Sporatúni 31-49 á Akureyri, þar sem ákærðu voru búnir að taka til örbylgjuofn, mínútugrill og fleira lauslegt en urðu frá að hverfa þegar einn starfsmanna fyrirtækisins kom þar að.

Telst þetta varða við 1. mgr. 244. gr. sbr. 20. gr. almennra hegningarlaga nr. 19, 1940.

Þess er krafist að ákærðu verði dæmdir til refsingar.“

Ákærði X kom fyrir dóm og játaði skýlaust sök samkvæmt ákæru. Með heimild í 24. gr. laga nr. 19/1991 var þáttur ákærða [A] skilinn frá málinu og verður í þessum hluta þess einungis dæmt í þætti ákærða X. Með játningu ákærða X, sem fær stoð í gögnum málsins og ekki þykir vera ástæða til að draga í efa, er hann sannur að sök og hefur unnið sér til refsingar, en háttsemi hans er í ákærðu rétt færð til refsiheimildar. Sakaferill ákærða er með þeim hætti að í júní 2007 var ákvörðun refsingar hans fyrir þjófnað frestað skilorðsbundið í tvö ár. Verður sá dómur nú tekinn upp og ákærða gerð refsing í einu lagi, samkvæmt 60. gr. almennra hegningarlaga nr. 19/1940. Ákærði lýsti fyrir dóminum yfir iðrun vegna brots síns og kvaðst nú reyna að bæta ráð sitt. Hann var aðeins átján ára að aldri er hann framdi brotið og játaði það greiðlega. Verður þetta virt honum til málsbóta. Á hinn bóginn er á það að líta að hann var á síðasta ári sakfelldur fyrir þjófnað en í það sinn var ákvörðun um refsingu hans frestað, svo sem áður greinir, vegna svipaðra sjónarmiða. Samkvæmt gögnum málsins voru þeir hlutir, sem ákærði er sakfelldur fyrir að hafa reynt að stela, ekki sérstaklega verðmiklir og gerir eigandi þeirra enga kröfu í málinu. Þegar á allt er litið verður ákærði dæmdur til eins mánaðar fangelsisvistar en rétt þykir að fullnustu hennar verði frestað og niður falli hún að liðnum tveimur árum haldi ákærði almennt skilorð eins og nánar greinir í dómsorði.

Þ-kk-nf D-kk-nf kveður upp dóm þennan.

D Ó M S O R Ð

Ákærði X sæti fangelsi í einn mánuð. Fullnustu refsingarinnar skal frestað og niður skal hún falla að liðnum tveimur árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.
S-136/2008

Mál þetta, sem dómtekið var 3. júní s.l., höfðaði lögreglustjórinn á Akureyri hér fyrir dómi þann 13. maí s.l., með ákæru á hendur X;

„fyrir fíkniefnalagabrot, með því að hafa aðfaranótt laugardagsins 22. mars 2008, í bifreiðinni UT-033 sem staðsett var á bifreiðastæði sunnan við húsnæði Brims við Silfurtanga á Akureyri, haft í vörslum sínum 1,42 grömm af tóbaksblönduðu kannabisefni, sem lögreglan fann við leit.

Brot ákærða telst varða við 2. gr., sbr. 5. og 6. gr. laga um ávana- og fíkniefni, nr. 65/1974, sbr. lög nr. 60/1980, sbr. lög nr. 13/1985 og sbr. lög nr 82/1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233/2001.

Þess er krafist að ákærði verði dæmdur til refsingar og að gert verði upptækt ofangreint fíkniefni, sem lögreglan lagði hald á og tilgreint er í efnaskýrslu lögreglu nr. 13574, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 120. gr. laga nr. 19/1991. Er því heimilt að skv. 1. mgr. 126. gr. sömu laga að leggja dóm á málið að ákærða fjarstöddum, enda varðar brotið ekki þyngri viðurlögum en þar er áskilið í a-lið. Verður ákærði sakfelldur fyrir þá háttsemi sem honum er gefið að sök í ákæru og þar er rétt heimfært til laga.

Samkvæmt vottorði sakaskrár ríkisins hefur ákærði áður hlotið sekt fyrir fíkniefnalagabrot. Þykir refsing ákærða hæfilega ákveðin kr. 31.000,- í sekt til ríkissjóðs og komi tveggja daga fangelsi í stað sektarinnar verði hún eigi greidd innan fjögurra vikna.

Fallast ber á upptökukröfu samkvæmt ákæru eins og nánar greinir í dómsorði.

Enginn sakarkostnað leiddi af rekstri málsins.

Dóm þennan kveður upp Ó-kk-nf Ó-kk-nf dómstjóri.

D Ó M S O R Ð:

Ákærði, X, sæti 31.000.00 króna sekt til ríkissjóðs, sem greiða skal innan fjögurra vikna frá birtingu þessa dóms, en sæti ella fangelsi í tvo daga.

Upptæk eru gerð til ríkissjóðs 1,42 grömm af tóbaksblönduðu kannabisefni, sbr. efnaskrá lögreglu nr. 13574.
S-137/2008

Mál þetta, sem dómtekið var 7. júlí 2008, höfðaði lögreglustjórinn á Akureyri hér fyrir dómi þann 13. maí sl., með ákæru á hendur X;

„fyrir fíkniefnalagabrot, með því að hafa aðfaranótt sunnudagsins 13. apríl 2008, á bifreiðastæðinu við Síðuskóla á Akureyri, haft í vörslum sínum 0,63 grömm af hassi sem lögreglan fann við leit.

Brot ákærða telst varða við 2. gr., sbr. 5. og 6. gr. laga um ávana- og fíkniefni, nr. 65/1974, sbr. lög nr. 60/1980, sbr. lög nr. 13/1985 og sbr. lög nr. 82/1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233/2001.

Þess er krafist að ákærði verði dæmdur til refsingar og að gert verði upptækt ofangreint fíkniefni, sem lögreglan lagði hald á og tilgreint er í efnaskýrslu lögreglu nr. 13568, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 120. gr. laga nr. 19/1991. Er því heimilt samkvæmt 1. mgr. 126. gr. sömu laga að leggja dóm á málið að ákærða fjarstöddum, enda varðar brotið ekki þyngri viðurlögum en þar er áskilið í a-lið. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til laga.

Samkvæmt vottorði sakaskrár ríkisins á ákærði nokkurn sakaferil, en síðast gekkst hann undir lögreglustjórasátt þann 25. mars sl. vegna brots gegn lögum um ávana- og fíkniefni. Þá var hann þann 23. október sl. sakfelldur fyrir brot gegn sömu lögum.

Refsing ákærða þykir eftir atvikum hæfilega ákveðin kr. 28.000,- í sekt til ríkissjóðs og komi tveggja daga fangelsi í stað sektarinnar verði hún eigi greidd innan fjögurra vikna.

Með vísan til kröfugerðar ákæruvalds, gagna málsins og tilvitnaðra ákvæða ber að gera tilgreind fíkniefni upptæk eins og nánar greinir í dómsorði.

Enginn sakarkostnaður leiddi af rekstri málsins.

Dóm þennan kveður upp Ó-kk-nf Ó-kk-nf dómstjóri

D Ó M S O R Ð:

Ákærði, X, greiði 28.000.00 króna sekt til ríkissjóðs, sem greiða skal innan fjögurra vikna frá birtingu dómsins, en ella sæti hann fangelsi í tvo daga.

Upptæk eru gerð til ríkissjóðs 0,63 grömm af hassi, sbr. efnaskýrslu lögreglu nr. 13568.
S-139/2008

Mál þetta, sem var dómtekið 3. júní s.l., höfðaði lögreglustjórinn á Akureyri hér fyrir dómi þann 13. maí s.l., með ákæru á hendur X;

„fyrir þjófnaðarbrot, með því að hafa á tímabilinu 1. júlí 2007 til 25. febrúar 2008, stolið peningum, allt að kr. 130.000,00 úr starfsmannasjóði, heimilissjóði og úr veskjum vistmanna á sambýlinu að [...] á Akureyri.

Brot þessi varða við 1. mgr. 244.gr. almennra hegningarlaga nr. 19/1940. Þess er krafist að ákærða verði dæmd til refsingar.“

Ákærða hefur hér fyrir dómi skýlaust viðurkennt brot sín eins og þeim er lýst í ákæru. Játning ákærðu er í samræmi við rannsóknargögn málsins, þ.á.m. framburðarskýrslu hennar fyrir lögreglu.

Háttsemi ákærðu þykir að framangreindu virtu nægjanlega sönnuð og varða brot hennar við ákvæði 1. mgr. 244. gr. hegningarlaganna nr. 19/1940.

Samkvæmt vottorði sakaskrár ríkisins hefur ákærða ekki áður sætt refsingu svo kunnugt sé.

Refsing ákærðu þykir eftir atvikum hæfilega ákveðin 45 daga fangelsi. Með hliðsjón af greiðri játningu ákærðu fyrir dómi, líkt og við alla meðferð málins, að fjármunirnir voru innheimtir að fullu fyrir útgáfu ákæru og nefndum sakaferli þykir m.a. með hliðsjón af 8. tl. 1. mgr. 70. gr. hegningalaganna fært að fresta fullnustu refsingarinnar og skal hún falla niður að liðnum tveimur árum frá dómsuppsögu haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Mál þetta var rekið samkvæmt 125. gr. laga nr. 19, 1991 um meðferð opinberra mála og leiddi engan kostnað af rekstri þess samkvæmt yfirlýsingu sækjanda fyrir dómi.

Dóm þennan kveður upp Ó-kk-nf Ó-kk-nf dómstjóri.

D Ó M S O R Ð :

Ákærða, X, sæti fangelsi í 45 daga, en fresta skal fullnustu refsingarinnar og hún niður falla að liðnum tveimur árum frá dómsuppsögu haldi hún almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.
S-140/2008

Mál þetta, sem dómtekið var 3. júní s.l., höfðaði lögreglustjórinn á Akureyri hér fyrir dómi þann 13. maí s.l., með ákæru á hendur X;

„fyrir fíkniefnalagabrot, með því að hafa aðfaranótt laugardagsins 5. apríl 2008, í miðbæ Akureyrar, haft í vörslum sínum 1,67 grömm af tóbaksblönduðu kannabisefni sem lögreglan fann við leit.

Brot ákærða telst varða við 2. gr., sbr. 5. og 6. gr. laga um ávana- og fíkniefni, nr. 65/1974, sbr. lög nr. 60/1980, sbr. lög nr. 13/1985 og sbr. lög nr 82/1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233/2001.

Þess er krafist að ákærði verði dæmdur til refsingar og að gert verði upptækt ofangreint fíkniefni, sem lögreglan lagði hald á og tilgreint er í efnaskýrslu lögreglu nr. 13627, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 120. gr. laga nr. 19/1991. Er því heimilt að skv. 1. mgr. 126. gr. sömu laga að leggja dóm á málið að ákærða fjarstöddum, enda varðar brotið ekki þyngri viðurlögum en þar er áskilið í a-lið. Verður ákærði sakfelldur fyrir þá háttsemi sem honum er gefið að sök í ákæru og þar er rétt heimfært til laga.

Samkvæmt vottorði sakaskrár ríkisins hefur ákærði þrátt fyrir ungan aldur í fimm skipti frá hausti 2005 hlotið sektir fyrir fíkniefnalagabrot, síðast í apríl 2007.

Refsing ákærða þykir eftir atvikum hæfilega ákveðin kr. 31.000,- í sekt til ríkissjóðs og komi tveggja daga fangelsi í stað sektarinnar verði hún eigi greidd innan fjögurra vikna.

Með vísan til kröfugerðar ákæruvalds, gagna málsins og tilvitnaðra ákvæða ber að gera tilgreind fíkniefni upptæk eins og nánar greinir í dómsorði.

Enginn sakarkostnaður leiddi rekstri málsins.

Dóm þennan kveður upp Ó-kk-nf Ó-kk-nf dómstjóri

D Ó M S O R Ð:

Ákærði, X, greiði 31.000.00 króna sekt til ríkissjóðs, sem greiða skal innan fjögurra vikna frá birtingu dómsins, en ella sæti hann fangelsi í tvo daga.

Upptæk eru gerð til ríkissjóðs 1.67 grömm af tóbaksblönduðu kannabisefni, sbr. efnaskrá lögreglu nr. 13627.
S-141/2008

Mál þetta, sem var dómtekið 3. júní 2008, er höfðað með ákæru sýslumannsins á Akureyri þann 13. maí 2008, á hendur X;

„fyrir fíkniefnalagabrot, með því að hafa aðfaranótt fimmtudagsins 20. mars 2008, verið með í vörslum sínum 12,53 grömm af hassi þegar lögreglan hafði afskipti af honum við Hafnarstræti [...] á Akureyri en lögreglan fann efnin í íbúð að Hafnarstræti [...] og í ruslagámi skammt frá þar sem hann var handtekinn, en ákærði hafði skömmu fyrir þetta fengið afhent um 20 grömm af hassi og selt þarna um kvöldið og nóttina fjögur eða fimm grömm af efninu og hafði fyrirhugað að selja afganginn.

Brot ákærða teljast varða við 2. gr., sbr. 5. gr. og 6. gr. laga um ávana- og fíkniefni nr. 65/1974. sbr. lög nr. 60/1980, sbr. lög nr. 1971985 og sbr. lög nr. 82/1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233/2001.

Þess er krafist að ákærði verði dæmdur til refsingar og að sæta upptöku á 12,53 grömmum af hassi, sem lögreglan lagði hald á og tilgreind eru í efnaskýrslu lögreglu nr. 13662 og nr. 13663, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði kom fyrir dóm við þingfestingu málsins og játaði brot sitt skýlaust samkvæmt ákæru. Með játningu hans, sem ekki þykir ástæða til að draga í efa telst nægilega sannað að hann hafi gerst sekur um þá háttsemi sem í ákæru er lýst og þar er rétt heimfærð til laga- og reglugerðarákvæða.

Ákærði, sem er 17 ára gamall, sætti sekt og sviptingu ökuréttar samkvæmt sátt þann 14. september 2007 fyrir brot gegn umferðarlögum. Með dómi upp kveðnum 20. desember sl. var ákvörðun refsingar hans frestað skilorðsbundið í tvö ár fyrir þjófnað. Ákærði hefur nú rofið skilorð þess dóms. Með heimild í 60. gr. almennra hegningarlaga nr. 19/1940 með áorðnum breytingum verður skilorðsdómurinn látinn haldast, en ákærða dæmd refsing sér í lagi í þessu máli. Ákveðst hún sekt til ríkissjóðs að fjárhæð 90.000 krónur, sem ákærði skal greiða innan fjögurra vikna frá birtingu þessa dóms að telja, en sæta ella fangelsi í sex daga.

Gerð eru upptæk 12,53 g af hassi með efnaskrárnr. 13662 og 13663.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, greiði 90.000 krónur í sekt til ríkissjóðs innan fjögurra vikna frá birtingu þessa dóms að telja, en sæti ella fangelsi í sex daga.

Gerð eru upptæk 12,53 g af hassi með efnaskrárnr. 13662 og 13663.